На Цэнтральнай плошчы будзе размешчана галоўная сцэна, дзе адбудзецца ўрачыстая цырымонія адкрыцця Дня беларускага пісьменства, а таксама шматлікія канцэртныя выступленні мастацкіх калектываў Гродзенскай вобласці і Смаргонскага раёна і вячэрні святочны канцэрт. На сцэне Летняга амфітэатра ў гараскім парку пройдзе цырымонія ўзнагароджання пераможцаў нацыянальнага конкурсу Мастацтва кнігі і Рэспубліканскага конкурсу на лепшы твор у галіне паэзіі, прозы, драматургіі, літаратурнай крытыкі, дзіцячай літаратуры.